**PODMIENKY ÚČASTI PRE ČASŤ I. A ČASŤ II.**

**Verejná súťaž podľa § 66 ods. 4. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky „****Dodávka zemného plynu a elektrickej energie", ktorá sa skladá :**

1. **Časť I. – Dodávka elektrickej energie**
2. **Časť II. – Dodávka zemného plynu**

Verejného obstarávania sa môže zúčastniť len ten uchádzač, ktorý spĺňa tieto podmienky účasti vo verejnom obstarávaní týkajúce sa:

1. **OSOBNÉHO POSTAVENIAUCHÁDZAČA**

Uchádzač musí spĺňať podmienky účasti uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2, ods. 4, ods. 5, § 152 ods. 1 zákona (zápis do zoznamu hospodárskych subjektov) alebo § 152 ods. 3 zákona. Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 zákona o verejnom obstarávaní. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne.

Verejný obstarávateľ uzná rovnocenný zápis alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ prijme aj iný rovnocenný doklad predložený uchádzačom podľa §152 zákona. Verejný obstarávateľ v súlade s § 152 ods. 4 zákona pri vyhodnocovaní splnenia podmienok účasti osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredloží doklady podľa § 32 ods. 2, 4 a 5 alebo iný rovnocenný zápis alebo potvrdenie o zápise podľa § 152 ods. 3 zákona. Verejný obstarávateľ v tomto verejnom obstarávaní uplatňuje podmienku podľa § 40 ods. 6 písm. g).

1. **FINANČNÉHO A EKONOMICKÉHO POSTAVENIA UCHÁDZAČA**

Nepožaduje sa.

1. **TECHNICKEJ ALEBO ODBORNEJ SPOSOBILOSTI**

Požadovanú technickú spôsobilosť uchádzač preukáže nasledovne:

***§ 34 ods. 1 písm. a)******Zoznam poskytnutých dodávok*** tovaru alebo poskytnutých služieb za predchádzajúce 3 roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona

Minimálna požadovaná úroveň štandardov:

Verejný obstarávateľ požaduje spracovať a predložiť zoznam poskytnutých dodávok v členení podľa požadovaných 3 rokov s uvedením obchodného názvu, adresy alebo miesta podnikania odberateľa, zmluvného obdobia, zmluvného objemu realizovaných dodávok v MWh vrátane poskytnutia kontaktných údajov odberateľa.

Uchádzač musí predloženým zoznamom a/alebo referenciami preukázať, že v referenčnom období predošlých 3 rokov dodával pre **Časť I. Elektrickej energie**, totožný s predmetom obstarávania v množstve minimálne **1.000 MWh** do odberných miest kupujúcich a
**pre Časť II. zemný plyn**, totožný s predmetom obstarávania v množstve minimálne **2.000 MWh** do odberných miest kupujúcich

V prípade predkladania referencií vedených v Evidencii referencií je postačujúca informácia o zverejnení referencie v uvedenej evidencii.

**§ 34 ods. 3**

Uchádzač môže na preukázanie technickej alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. Uchádzač preukazuje verejnému obstarávateľovi, že pri rámcovej zmluvy bude skutočne používať kapacity osoby, ktorej spôsobilosť využíva na preukázanie technickej alebo odbornej spôsobilosti. Uchádzač toto preukazuje písomnou zmluvou uzavretou s osobou, ktorej technickými a odbornými kapacitami mieni preukázať svoju technickú alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Súčasne musí táto osoba preukázať splnenie podmienok účasti, týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7. Oprávnenie dodávať tovar, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

***Splnenie podmienok účasti môže uchádzač preukázať Jednotným európskym dokumentom podľa § 39 ZVO.***

V zmysle § 39 ZVO splnenie podmienky účasti možno preukázať Jednotným európskym dokumentom, ktorým hospodársky subjekt môže predbežne nahradiť doklady preukazujúce splnenie podmienok účasti určené verejným obstarávateľom.

Ak uchádzač použije Jednotný európsky dokument, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených Jednotným európskym dokumentom. Uchádzač doručí doklady verejnému obstarávateľovi do 5 pracovných dní odo dňa doručenia žiadosti. Ak sú požadované doklady pre verejného obstarávateľa priamo a bezodplatne prístupné v elektronických databázach, hospodársky subjekt v Jednotnom európskom dokumente uvedie aj informácie potrebné na prístup do týchto elektronických databáz, najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

Ak uchádzač preukazuje technickú spôsobilosť alebo odbornú spôsobilosť prostredníctvom inej osoby, Jednotný európsky dokument obsahuje informácie aj o tejto osobe.

Verejný obstarávateľ nevyžaduje  predloženie dokladu alebo dokladov, ktoré má k dispozícii z iného verejného obstarávania a ktoré sú aktuálne a platné.

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúce sa finančného a ekonomického postavenia a technickej alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.

Uchádzač predkladá Jednotný európsky dokument osobitne za nasledovné subjekty:

- seba (uchádzača)

- každého člena skupiny dodávateľov (osobitne);

- inú osobu, ktorej finančné zdroje alebo technické a odborné kapacity využíva na preukázanie splnenia podmienok účasti;

- subdodávateľa, ktorého finančné zdroje alebo technické a odborné kapacity nevyužíva na preukázanie splnenia podmienok účasti.

Ak sa zúčastňuje/ú na postupe verejného obstarávania skupina/y hospodárskych subjektov – skupina/y dodávateľov spoločne, musí sa predložiť samostatný JED pre obstarávanie s informáciami požadovanými (v Častiach II. až IV.) pre každý zúčastnený hospodársky subjekt.

**Hospodársky subjekt môže v časti IV. JED uviesť tzv. „globálny údaj pre všetky podmienky účasti“, bez toho, aby musel vyplniť iné oddiely časti IV. Postačuje, keď hospodársky subjekt uvedie nasledovné: - "Spĺňa požadované podmienky účasti → Áno".**

Po predložení JED môže verejný obstarávateľ kedykoľvek v priebehu postupu verejného obstarávania požiadať uchádzača o predloženie všetkých alebo niektorých podporných dokumentov preukazujúcich skutočnosti uvedené v JED nevyhnutných na zabezpečenie riadneho vykonania postupu verejného obstarávania. Podľa ustanovenia § 39 ods. 7 zákona o VO je verejný obstarávateľ povinný získať požadované informácie na základe prístupu do elektronickej databázy, ak má k dokladom prístup podľa § 39 ods. 4 zákona o VO, napr. zoznam hospodárskych subjektov (predošlý zoznam podnikateľov) podľa § 152 zákona o VO vedený Úradom pre verejné obstarávanie.

Podľa § 40 ods. 8 môže uchádzač preukázať, že prijal opatrenia na vykonanie nápravy, ak u neho existuje dôvod na vylúčenie: nespĺňa podmienky účasti týkajúce sa osobného postavenia podľa § 32 písm. a), h) zákona alebo ak u neho existuje dôvod na vylúčenie podľa § 40 ods. 6 písm. d) až f) a ods. 7 zákona. V prípade, ak takéto dôvody na vylúčenie u uchádzača existujú, uvedie ich v Časti III. oddiel A, C, D JED-u vždy spolu s konkrétnymi prijatými opatreniami, ktoré vykonal na ich nápravu.

Ak uchádzač využíva aj kapacity iných osôb na splnenie podmienok účasti, podľa § 39 ods. 3 zákona o VO, predkladá samostatný JED pre každú inú osobu (riadne vyplnený a podpísaný).

Iná osoba nemá možnosť postupovať podľa § 40 ods. 8 zákona o VO, teda vykonať opatrenia na nápravu (samoočistenie). Verejný obstarávateľ v prípade nespĺňania niektorej zo skutočností (podmienky účasti/dôvody na vylúčenie) uvedených v Časti III. bude postupovať podľa § 40 ods. 5 (požiada uchádzača alebo záujemcu o nahradenie takej osoby) v spojení s § 40 ods. 6 písm. k) zákona o verejnom obstarávaní (vylúči uchádzača alebo záujemcu, ak nenahradil túto osobu v určenej lehote inou osobou, ktorá spĺňa stanovené požiadavky). Uchádzač zabezpečí, aby bol samostatný formulár inej osoby vyplnený vyššie uvedeným spôsobom a obsahoval podpisy tohto hospodárskeho subjektu vo vzťahu k vyhláseniam uvedeným v Časti VI. JED-u.

**Verejný obstarávateľ požaduje informácie o subdodávateľoch podľa § 41 ods. 1 písm. a) zákona o VO. Ak uchádzač navrhuje takéhoto subdodávateľa, ktorého finančné zdroje alebo technické a ekonomické kapacity nevyužíva na preukázanie podmienok účasti, predloží samostatný JED za každého takéhoto subdodávateľa. Uchádzač teda vo svojom JED-e vyplní Časť II. oddiel D: Informácie týkajúce sa subdodávateľov, ktorých kapacity hospodársky subjekt nevyužíva a priloží do ponuky samostatný formulár JED-u pre každého takéhoto subdodávateľa, ktorý obsahuje identifikáciu hospodárskeho subjektu (subdodávateľa) Časť II. oddiel A: JED-u, riadne vyplnený a podpísaný.**

V prípade, že uchádzač uplatní inštitút vysvetľovania podľa § 48 zákona o verejnom obstarávaní v lehote určenej verejným obstarávateľom, odpoveď verejný obstarávateľ zverejní na profile verejného obstarávateľa.

Všetky vyššie uvedené podmienky účasti uchádzača sú primerané, transparentné a súvisia s predmetom zákazky.

Podmienky účasti sú stanovené v zmysle ustanovení § 32 a 34 zákona o verejnom obstarávaní a ich primeranosť zodpovedá rozsahu, charakteru a špecifikácii zákazky. Verejný obstarávateľ si zároveň vyhradzuje právo v prípade potreby overiť údaje uvedené v potvrdeniach o uskutočnení zákazky a v prípade nepotvrdenia informácií uvedených v týchto potvrdeniach uchádzačovi takúto referenčnú zákazku nebude akceptovať.